stanford-oval/wikipedia huggingface dataset:
תל ריסים
ארכאולוגיה

האתר זוהה וסוקר לראשונה ב-1881 במסגרת סקר מפת הקרן לחקר ארץ ישראל ובשנית בשנות ה-60 בסקר מפת נהלל שנערך על ידי אבנר רבן במסגרת סקר ישראל. בסקרים ארכאולוגיים שונים נמצאו בתל ובסביבתו שברי חרס רבים המתוארכים לתקופות שונות. על פני התל ניתן לראות שרידי חומת אבן, קירות ובורות מים.
ב-2001 התקיימה חפירה ראשונה בתל מטעם המכון לארכאולוגיה של אוניברסיטת חיפה. חפירות בדיקה באתר התקיימו מטעם רשות העתיקות ב-2006 וב-2007, ולאחר מכו התקיימו חפירות הצלה ב-2010 וב-2016 לפני הקמת שכונות מגורים בסמוך לתל.
מתקופת הברונזה נמצאה בחפירה שנערכה ב-2010 מערת קבורה מתקופת הברונזה הביניימית שנחפרה בסלע הקירטון מזרחית לתל, גובה המערה כ-1.2 מטרים. עם החפירה התגלה שהמערה נשדדה והתמלאה באדמת סחף, בתוכה נמצאו חרסים מאותה תקופה. בנוסף, על גבי התל נמצאו כלי חרס מתקופה זו. בחפירה שנערכה ב-2016 נמצאו שרידי יישוב מתקופת הברונזה שאבני מבניו נהרסו בעקבות עבודת חקלאות. ביישוב התגלו שרידי כלי חרס, צור ובזלת וכן נמצאו עצמות בעלי חיים מסוג בקר, עז, חזיר, חמור וכלב. בחפירה זו התגלה מכלול לייצור כלי צור שלא ניתן לתארך לתקופה מסוימת, אך בתוכו נמצאו תשעה כלי צור, שמתוכם 2 הם מגל כנעני המאפיין את תקופת הברונזה.
מתקופת הברזל נמצא בחפירה שנערכה ב-2010 מבנה שרצפתו נחצבה בסלע הקירטון ועליו הושתת גיר כתוש, מסביבה נבנו קירות תמך. גודל המבנה כ-4×8 מטרים. בתוך המבנה ועל גבי התל נמצאו כלי חרס רבים שתוארכו לתקופת הברזל. בחפירה נוספת מדרומית לתל שנערכה ב-2017 על ידי קבוצת תלמידי תיכון עירוני ה' בחיפה בשילוב עם רשות העתיקות וקרן קיימת לישראל נמצאה קערה בת 3,500 שנים שתוערכה לתקופת הברזל.
מהתקופה הפרסית נחשפו בחפירה שנערכה ב-2010 בסמוך לתל 12 קברי שוחה מלבניים. באחד הקברים נמצא כד חרס מעוטר מסוג לקיטוס שככל הנראה שימש כמנחת קבורה.
ממצאים מהתקופה ההלניסטית כוללים מבני תעשייה וייצור שתוערכו לתקופה שנחפרו ב-2010, ביניהם כבשן שנבנה מאבני נארי ששימש ככל הנראה לייצור כלי חרס, ומחסן הבנוי מאבן שברצפתו נמצאו שרידי חומרי גלם לייצור כלי חרס. באותה חפירה נמצאו 6 קברי שוחה שדודים שתוערכו לתקופה הרומית וגדר שנראית כאילו הקיפה את התל כולו, וככל הנראה הפרידה בין שטח המיושב לשטח החקלאי שמסביבו.
גלריית תמונות

מבט ממזרח למערב, ספטמבר 2020
מבט ממערב למזרח בשקיעה, 2019
מבט ממערב למזרח, ניתן לראות את בתי רמת ישי בצד שמאל, 2020
כוורות בפסגת תל ריסים, ספטמבר 2020
תצפית לשדה יעקב מתל ריסים
ראו גם

תל יקנעם
תל קשיש
הערות שוליים

1 2 3 4  אורי ברגר, תל ריסים, חדשות ארכאולוגיה, גיליון 130, 29 במרץ 2018
1 2 3  שושן מנולה, תלמידים מעירוני ה' חפרו ומצאו קערה בת 3,500 שנה, כלבו חיפה והקריות, 25 בספטמבר 2017
1 2 3  מפה טופוגרפית בישראל, תל ריסים, 1:50,000, באתר עמוד ענן
1 2 3  גדעון ארבל, אלו שמות, אחוזה בעמק, 2017
1 2 3 4 5 6  ווליד אטרש, תל ריסים, חדשות ארכאולוגיה, גיליון 122, 25 במרץ 2010
↑  ספר יהושע, פרק י"ט, פסוק ט"ו
↑  אברהם גרוסמן, מסע שישק, מתוך: הוראת פרקים נבחרים בנביאים ראשונים (קצת עצות למורה), בר-אילן, תשמ"ה
↑  יובל ברוך, סקר ישראל - סקירה כללית, רשות העתיקות
מבט פנורמי למערב ממרגלות תל ריסים, מימין ניתן לראות את בתיה המערביים של רמת ישי.
Alright, Still

Alright, Still הוא אלבום הבכורה של זמרת הפופ הבריטית לילי אלן. האלבום יצא לאור ב-13 ביולי 2006 דרך חברת התקליטים Regal Recordings. הקלטת האלבום החלה בשנת 2004, שנתיים לפני הוצאתו. עד להוצאת האלבום פרסמה אלן שירים מהאלבום בעמוד ה-Myspace שלה. מהאלבום יצאו ארבעה סינגלים, ששניים מהם, "Smile" ו-"LDN" זכו להצלחה במצעדים רבים.
האלבום הגיע למקום השני במצעד הסינגלים של בריטניה, שם הגיע למעמד של פלטינה משולשת ומכר 62,701 עותקים בשבוע הראשון לצאתו. האלבום מכר מעל ל-2.5 מיליון עותקים בכל העולם.
רשימת רצועות

| Alright, Still> מס' | Alright, Still> שם | Alright, Still> משך | Alright, Still>  | Alright, Still>  | Alright, Still>  | Alright, Still>  | Alright, Still>  | Alright, Still>  | Alright, Still>  |
| --- | --- | --- | --- | --- | --- | --- | --- | --- | --- |
| 1. | Smile  | 3:17 |  |  |  |  |  |  |  |
| 2. | Knock 'Em Out  | 2:54 |  |  |  |  |  |  |  |
| 3. | LDN  | 3:11 |  |  |  |  |  |  |  |
| 4. | Everything's Just Wonderful  | 3:29 |  |  |  |  |  |  |  |
| 5. | Not Big  | 3:17 |  |  |  |  |  |  |  |
| 6. | Friday Night  | 3:07 |  |  |  |  |  |  |  |
| 7. | Shame for You  | 4:06 |  |  |  |  |  |  |  |
| 8. | Littlest Things  | 3:02 |  |  |  |  |  |  |  |
| 9. | Take What You Take  | 4:06 |  |  |  |  |  |  |  |
| 10. | Friend of Mine  | 3:58 |  |  |  |  |  |  |  |
| 11. | Alfie  | 2:46 |  |  |  |  |  |  |  |
| משך כולל: | משך כולל: | 37:12 |  |  |  |  |  |  |  |
| רצועות בונוס בחנות האייטונס> מס' | רצועות בונוס בחנות האייטונס> שם | רצועות בונוס בחנות האייטונס> כותב(ים) | רצועות בונוס בחנות האייטונס> משך | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  |
| --- | --- | --- | --- | --- | --- | --- | --- | --- | --- |
| 12. | Blank Expression  |   | 2:30 |  |  |  |  |  |  |
| משך כולל: | משך כולל: | משך כולל: | 49:40 |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 7 |
|  אירלנד | מצעד האלבומים האירי | 6 |
|  ארצות הברית | בילבורד 200 | 20 |
|  הממלכה המאוחדת | מצעד האלבומים הבריטי | 2 |
|  ניו זילנד | המצעד הניו זילנדי הרשמי | 22 |
|  צרפת | SNEP | 47 |
|  קנדה | מצעד האלבומים הקנדי | 21 |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | 4× פלטינה | 1,200,000 |
סיכום
| בכל העולם | — | 1,200,000 |
הערות שוליים

↑  פאבלו קוק, גרג קרסטין, איולה בבלולה, דארן לואיס, בלייר מקיצ'ן, מארק רונסון, פיוצ'ר קאט
↑  Razorlight and McFly top the charts
↑  מידע על Alright, Still, באתר המצעד של ניו זילנד
↑  מידע על Alright, Still, באתר המצעד הצרפתי, ארכיון
↑  Original Soundtrack, Footloose - Ost, Album, BPI (באנגלית)
| לילי אלן |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Alright, Still • It's Not Me, It's You • Sheezus • No Shame |  |
| מיני-אלבומים | F.U.E.P. • Paris Live Session |  |
| סיבובי הופעות | It's Not Me, It's You World Tour • Sheezus Tour • No Shame Tour |  |
| ערכים קשורים | Keith Allen • Alfie Allen |  |
| לילי אלן – סינגלים |
| --- | --- | --- |
| Alright, Still | "Smile" • "LDN" • "Littlest Things" • "Shame for You" • "Alfie" |  |
| It's Not Me, It's You | "The Fear" • "Not Fair" • "22" • "Back to the Start" • "Fuck You" • "Who'd Have Known" |  |
| Sheezus | "Sheezus" • "Air Balloon" • "Our Time" • "As Long as I Got You" • "URL Badman" • "Hard out Here" • "Somewhere Only We Know" |  |
| No Shame | "Trigger Bang" • "Lost My Mind" • "What You Waiting For" |  |
| סינגלים אחרים | "Family Man / Mad World" |  |
| סינגלים שיווקים | "Back to the Start" • "Sheezus" • "Higher" • "Three" |  |
| השתתפות בסינגלים | "Who Invented Fish & Chips?" •  "Oh My God" •  "Drivin' Me Wild" •  "Beds Are Burning" •  "Just Be Good to Green" •  "5 O'Clock" •   "True Love" • "Cigarettes & Cush" • "Heaven's Gate" • "Roll the Dice" • "1%" • "Sweet Like Chocolate" |  |
| --- | --- |
בקרת זהויות :  MusicBrainz release group: 06e9ba8d-6920-3a47-aa3a-6fa63224ef3f
1966 בארצות הברית

| 0 | 1 | 2 | 3 |
| --- | --- | --- | --- |
| «««  1965   1964  1963 |  דגל ארצות הברית | 1966  בארצות הברית |  »»»  1967   1968   1969 |
כל ערכי השנים בארצות הברית • אירועים בולטים בעולם ב-1966 פורטל ארצות הברית • לוח שנה של שנת 1966
1966 בארצות הברית הייתה השנה בה חגגה ארצות הברית 190 שנה מיום היווסדה.
הנהגה

הנשיא: לינדון ג'ונסון (המפלגה הדמוקרטית)
סגן הנשיא: יוברט האמפרי (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
28 בפברואר – האסטרונאוטים האמריקנים צ'ארלס באסט ואליוט סי נהרגים בתאונת מטוס בסנט לואיס, מיזורי.
8 ביוני – טורנדו עובר בעיירה טופיקה שבקנזס וגורם למותם של 16 אנשים, למאות פצועים, לאלפי בתים שניזוקו או נהרסו ובסך הכל לנזקים בעלות של 100 מיליון דולרים.
18 ביולי – ג'מיני 10 שוגרה לחלל
29 באוגוסט – המופע האחרון של הביטלס נערך בסן פרנסיסקו שבקליפורניה
8 בספטמבר – הפרק הראשון של סדרת המדע הבדיוני "מסע בין כוכבים" משודר
11 בנובמבר – ג'מיני 12, האחרונה במשימות תוכנית ג'מיני, משוגרת לחלל
15 בנובמבר – אדם בחלל: החללית ג'מיני 12 נוחתת באוקיינוס האטלנטי, עם האסטרונאוטים: באז אולדרין  וג'יימס לוול
נולדו

13 בינואר – פטריק דמפסי, שחקן אמריקאי
14 בינואר – דן שניידר, תסריטאי אמריקאי
20 בינואר – ריין וילסון, שחקן אמריקאי
20 בפברואר – סינדי קרופורד, דוגמנית על אמריקאית
24 בפברואר – בילי זיין, שחקן אמריקאי
8 באפריל – רובין רייט, שחקנית אמריקאית
22 באפריל – ג'פרי דין מורגן, שחקן אמריקאי
16 במאי – ג'נט ג'קסון, זמרת אמריקאית
8 ביוני – ג'וליאנה מרגוליס, שחקנית אמריקאית
28 ביוני – ג'ון קיוזאק, שחקן אמריקאי
30 ביוני – מייק טייסון, מתאגרף אמריקאי
14 ביולי – מת'יו פוקס, שחקן אמריקאי
14 באוגוסט – האלי ברי, שחקנית קולנוע אמריקאית
9 בספטמבר – אדם סנדלר, שחקן וקומיקאי אמריקאי
11 באוקטובר – לוק פרי, שחקן אמריקאי (נפטר ב-2019)
19 באוקטובר – ג'ון פאברו, שחקן אמריקאי-יהודי
2 בנובמבר – דייוויד שווימר, שחקן קולנוע וטלוויזיה יהודי אמריקאי
17 בנובמבר – ג'ף באקלי, מוזיקאי אמריקאי (מת ב-1997)
4 בדצמבר – פרד ארמיסן, שחקן אמריקאי
נפטרו

1 בפברואר – באסטר קיטון, שחקן ובמאי ראינוע אמריקאי (נולד ב-1895)
20 בפברואר – צ'סטר נימיץ, מפקד הצי האמריקני באוקיינוס השקט בעת מלחמת העולם השנייה (נולד ב-1885)
11 ביולי – דלמור שוורץ, משורר אמריקני (נולד ב-1913)
3 באוגוסט – לני ברוס, קומיקאי (נולד ב-1925)
6 באוגוסט – קורדוויינר סמית, דיפלומט, איש ביון אמריקאי ומחשובי כותבי המדע הבדיוני במאה ה־20 (נולד ב-1913)
8 בנובמבר – ברנרד צונדק, אנדוקרינולוג ומפתח הערכה לבדיקת היריון (נולד ב-1891)
15 בדצמבר – וולט דיסני, אנימטור ומפיק סרטי אנימציה (נולד ב-1901)
30 בדצמבר – כריסטיאן הרטר, מדינאי אמריקני (נולד ב-1895)
וולט דיסני
שמואל בן הושענא

| --- | --- |
 מדינה:  האימפריה הפאטמית
 מקום פעילות:  ארץ ישראל, סיציליה, דמשק, קהיר
 השתייכות:  ישיבת ארץ ישראל
 תלמידיו:  רבי נתן אב הישיבה
 בני דורו:  רבי שמריה בן אלחנן.
 חיבוריו:  יוצרות רבי שמואל השלישי, מגילת מצרים
 אב:  רבי הושענא
 צאצאים:  בנו – רבי אברהם הרביעי בחבורה, נכדו – רבי עלי המומחה, נינו – רבי יהושע החבר
 
רבי שמואל בן הושענא (מכונה גם רבי שמואל השלישי) היה פייטן ומשורר ארץ ישראלי ואחד ממנהיגי ישיבת ארץ הצבי בשלהי המאה העשירית ובתחילת המאה האחת עשרה. קורות חייו נלמדו מתוך ממצאי גניזת קהיר. כתב מערכות יוצר לכל שבתות השנה ולמועדים, וכן פיוטים מסוגות נוספות. בתקופות קדומות, נאמרו פיוטיו בקהילות יהודיות בארץ ישראל, מצרים, ספרד, צפון אפריקה וסיציליה.
ביוגרפיה > פעילותו בקהיר

בקיץ ד'תשע"א (1011) נסע רבי שמואל לקהיר. במכתב שכתב אחד מבני הקהילה היהודית המקומית נאמר שרבי שמואל הגיע לעיר בימי השבעה על פטירתו של רבי שמריה בן אלחנן, מנהיג הקהילה הבבלית בפוספאט, שמת בעקבות מגפה שהשתוללה בעיר. החוקר יוסף יהלום משער שייתכן שרבי שמואל בא לקהיר כדי לארגן את מוסדות הקהילה היהודית שהתרופפו בעקבות המגפה ופטירת רבי שמריה. רבי אלחנן בן רבי שמריה, בנו של רבי שמריה בן אלחנן, שהיה אמור לכהן כמנהיג הקהילה הבבלית במקום אביו, שהה באותו זמן בדמשק. כששמע רבי אלחנן על פטירת אביו הוא היה חולה ולא יכול היה לחזור לקהיר ולהנהיג את הקהילה. גם לאחר שהבריא התקשה רבי אלחנן לחזור לקהיר בשל המלחמה בין הפאטמים לבין המורדים משבט בני טיי שהתרחשה בחופים המזרחיים של הים התיכון. אברהם בן סהלאן, אחד מעשירי הקהילה הבבלית בקהיר ניצל את העדרו של רבי אלחנן ורצה להתמנות במקומו לתפקיד ראש הקהילה הבבלית בקהיר.
רבי שמואל החליט לפעול נגד ניסיונו של אברהם בן סהלאן ושלח מכתב מחורז לגאון א"י רבי שמואל בן יוסף הכהן ובו ביקש ממנו למנוע את מינויו של אברהם בן סהלאן (שמכונה במכתב בשמו הערבי "ברהון") לראש הקהילה הבבלית בקהיר. רבי שמואל פתח את מכתבו בשיר, ובו הוא מתאר את מצבו של עם ישראל שנרדף בידי "בן הגר המצרית" (כינוי לערבים שהם בני ישמעאל בן הגר ובפרט לפאטמים שמרכזם במצרים). רבי שמואל הדגיש שלמרות מצבו הקשה של העם עדיין צריך לשמור על סדרי השלטון ומסורות ההנהגה העתיקות. לאחר הקדמה זו פונה רבי שמואל לעניין עצמו ואומר שבגלל הצורך לשמור על סדרי ההנהגה ”ישבע אדוני ויפציר, שלא ילמד ברהון דבר ויעציר... ושלא יותן לו סחר זרע וקציר” כלומר, שלא יתנו לברהון את הזכויות של מנהיג קהילה – ללמד ולכנס את הציבור ולנהל את המסחר בשוקי התבואות עד שיבוא רבי אלחנן שלפי סדרי ההנהגה אמור לקבל את הזכויות האלה. רבי שמואל סיים את מכתבו בפיוט על הגאולה העתידה. לבסוף הושגה פשרה, ורבי אלחנן התמנה למנהיג הקהילה ואברהם בן סהלאן לסגנו.
בכ"א אב ד'תשע"א (24 ביולי 1011) חתם רבי שמואל על שטר יחד עם חברי בית הדין של קהילת קהיר.
בג' בשבט ד'תשע"ב (ינואר 1012) השתתף רבי שמואל בהלווייתו של אחד מחזני הקהילה היהודית בקהיר. במהלך ההלוויה התנפלו פורעים מוסלמים על המלווים וכמה ממשתתפי ההלוויה וביניהם רבי שמואל אף נכלאו בידי הפורעים. לאחר לילה שלם בכלא הורה הח'ליף הפאטמי אל-חאכם באמר אללה לשחרר את היהודים ממאסרם. לאחר שחרורו חיבר רבי שמואל חיבור היסטורי בשם "מגילת מצרים" ובו תיאר את המאורע.
בעקבות המאורע החליטו מנהיגי הקהילה היהודית בקהיר לקבוע תענית ציבור בתאריך ג' בשבט. רבי שמואל כתב קרובות וסליחות שאותן שילבו בני הקהילה בתפילות במהלך התענית. הקרובות והסליחות שכתב רבי שמואל לתענית ג' בשבט כתובות בגוף ראשון ומתארות גם את הנס הפרטי של הצלתו של רבי שמואל, בנוסף להצלתה של הקהילה כולה ממזימות הפורעים.
ביוגרפיה > פטירתו

לא ידוע מתי נפטר רבי שמואל, וכן לא ידוע האם חזר לארץ ישראל או נפטר בקהיר.
לאחר פטירתו חיבר המשורר רבי סהלאן ראש כלה (בנו של אברהם בן סהלאן) שיר הספד על רבי שמואל. בסוף כל בית כתב רבי סהלאן שצריך לבכות על פטירתו של רבי שמואל מפני שהיה בקי בתחום מסוים. למשל ”ספוד ספוד אקרא על בקי בתורה”. בבתים הנוספים ציין רבי סהלאן את בקיאותו של רבי שמואל במשנה, בתלמוד, בתוספתא, במכילתות, בהגדות ובחרוזים.
משפחתו

רבי הושענא אביו של רבי שמואל היה מחכמי הישיבה הארץ ישראלית. במכתב שנכתב על ידי בני קהילת פלרמו בזמן שליחותו של רבי שמואל לסיציליה הוא מכונה בכינוי "כבוד מרנא ורבנא הושענא". לא ידוע שמן של אם רבי שמואל ואשת רבי שמואל.
על פי המסמכים שעלו מגניזת קהיר, נראה שצאצאיו של רבי שמואל שמשו במשרות חשובות בהנהגת הישיבה הארץ ישראלית במשך כמה דורות, עד תקופת מסעי הצלב שהביאו לחורבנן של קהילות ארץ ישראל.
רבי אברהם, בנו של רבי שמואל, כיהן כאביו כ"רביעי בחבורה". בגניזת קהיר שרד מכתב שכתב רבי אברהם לרב שלמה בן יהודה גאון ובו חתם "אברהם הרביעי בחבורה בירבי שמואל השלישי בחבורה נוחו בגן עדן".
נכדו של רבי שמואל היה אחד מ"חברי" הישיבה, וכונה רבי עלי המומחה בירבי אברהם. בגניזה הקהירית שרדו כמה מכתבים שכתב רבי עלי.
גם נינו של רבי שמואל, ר' יהושע, כיהן כ"חבר" בישיבה הארץ ישראלית. הוא חתום על מסמכים שנכתבו בעיר רמלה בשנים 1051 ו-1076. הידיעה האחרונה עליו היא ערב מסע הצלב הראשון, כשר' יהושע, שהתגורר בקיסריה, פנה לרבי מבורך הנגיד בבקשה שיותר לו לעבור לאשקלון המבוצרת יותר מפחד הצלבנים.
פיוטיו

רבי שמואל חיבר מערכת פיוטי יוצר לכל אחת מפרשות השבוע על פי החלוקה השנתית, שבכל אחת מהן שמונה פיוטים. מערכות יוצר אלו השתמרו כמעט בשלמותם בגניזה הקהירית. בנוסף, נמצאו בגניזה עוד כמאה פיוטים נוספים שלו.
בכמה מפיוטיו הוא מחקה את סגנונו של רב סעדיה גאון, סגנון המתאפיין בהרמזים מקראיים רבים, שימוש במילים מקראיות נדירות והטיות דקדוקיות ייחודיות, שנותנים לפיוטים אופי חידתי. מאידך, ברוב פיוטיו הוא עיצב סגנון ייחודי משלו, שהשפיע גם על הפייטנים שבאו אחריו. במערכות היוצר שלו, שעוסקות בהרחבה בפרשת השבוע, הוא מביא מדרשים רבים, אך בניגוד למקובל אצל הפייטנים הקלסיים, כרבי אלעזר בירבי קליר, שנוהגים להביא את המדרשים בקצרה וברמזים – הוא מביא את המדרשים בהרחבה, ולעיתים אף מצטט מהמדרשים בלשונם.
פיוטיו נאספו בספר יוצרות רבי שמואל השלישי על ידי יוסף יהלום ונאויה קצומטה בהוצאת יד יצחק בן צבי, ירושלים תשע"ד.
ברוב פיוטיו הוא חותם בתואר "שמואל" או "שמואל החבר", ורק בחלק קטן מפיוטיו הוא חותם כ"שמואל הרביעי" או "שמואל השלישי". מכאן נראה שרוב יצירתו נכתבה ברבע האחרון של המאה העשירית, לפני מינויו לתפקדי הרביעי והשלישי בחבורה.
סגנונו של רבי שמואל השפיע על סיגנונם של פייטני הדורות הבאים. בפיוטים ששרדו מיצירתו של כלף בר סעיד החזן, שחי בדורות הסמוכים לרבי שמואל ניתן לראות את השפעה חזקה של סגנונו של רבי שמואל. גם רב סהלאן בן אברהם ראש כלה, שכתב הספד על רבי שמואל היה מממשיכי דרכו של רבי שמואל וברבות מיצירותיו הוא חיקה את סגנונו. שרד מכתב שבו הוא מנסה לברר פירוש מילה ביוצר לראש השנה שחיבר רבי שמואל. גם רבי יוסף בן חלפון הלוי שכיהן כ"גדול הישיבה" מטעם ישיבת ארץ ישראל ופעל בקהילות טריפולי קהיר וחלב, הושפע מסגנונו של רבי שמואל וביוצרותיו לספר בראשית ובקדושתא שלו ליום הכיפורים ניתן לראות השפעה וחיקוי של סגנון רבי שמואל.
פיוטיו > תפוצת פיוטיו

בני הקהילה הירושלמית בפוסטאט (קהיר העתיקה) נהגו ככל הנראה לומר את יוצרותיו של רבי שמואל בכל שבת ושבת. בגניזה הקהירית שממוקמת במתחם בית הכנסת של הקהילה נמצאו כ-800 קטעים מיוצרותיו ופיוטיו של רבי שמואל. עלי החבר בן יחזקאל, פרנס הקהילה היהודית בירושלים באמצע המאה ה-11 העתיק טפסים של יוצרות רבי שמואל שמהם שרדו לנו הכרך של היוצרות על ספר שמות והיוצרות לפסח ושבועות.
סופרי בית הדין בפוסטאט עסקו בהעתקת יוצרותיו של רבי שמואל לצורך בני הקהילה. שרדו העתקות רבות בכתב ידו של הלל החזן בן עלי, ששימש כסופר בית הדין בשנים 1066–1108. גם אברהם בן אהרון סופר בית הדין בשנים 1095–1107 עסק בהעתקת יוצרותיו של רבי שמואל. בקולופון שהשאיר בסוף כתב יד של היוצרות לספר בראשית נכתב ”נשלם ספר בראשית ביום חמישי בשבת שהוא י"ד יומי בירח אב שנת א'ת"ו למניין יוונים בעיר אלקהרא הסמוכה לצוען מצריים שעל נילוס נהרא מותבא”. בהעתקתו שרדו גם כרכי היוצרות לספרים שמות ויקרא ודברים.
במחצית השנייה של המאה השתים עשרה עסקו בהעתקת יוצרותיו של רבי שמואל האחים ידותון הלוי החבר ומשה בן לוי הלוי. הם נהגו להעתיק קונטרסים נפרדים לכל פרשה. בראש כל קונטרס צירפו שער מיוחד שבו ציינו את שם הפרשה, את שמו של המחבר רבי שמואל בן הושענא ואת שם המעתיק. לרוב הקונטרסים הם צרפו בנוסף ליוצרותיו של רבי שמואל גם פיוטי מערביות שבני הקהילה הארץ ישראלית בקהיר נהגו לומר בפרשה זו. החוקרים יוסף יהלום ונאויה קצמוטה משערים שהעתקת הקונטרסים נעשתה כחלק ממאבקם של האחים הלויים לשימור מנהגי התפילה הארץ ישראליים בבית הכנסת בן עזרא בקהיר.
חלקים ממערכות יוצר של רבי שמואל, בעיקר החלקים הקלים והקצרים יותר, כמו ה'מאורה' וה'אהבה', ובעיקר יוצרות של פרשיות תלתא דפורענותא, נמצאו בכתבי יד של מחזורי פיוט בספרד וצפון אפריקה. בכתב יד של סידור בנוסח צפון אפריקה נכללו חלקים מיוצרותיו של רבי שמואל לפרשות פנחס, מטות ומסעי. במחזור כתב יד שנכתב בשנת 1481 בעיר אוקלס (אנ') שבמחוז קסטיליה לה-מנצ'ה שבספרד נכלל פיוט ה'זולת' של רבי שמואל. גם בכתב יד ספרדי שעיקרו ליקוט של קינות לשבתות תלתא דפורענותא נכללו כמה פיוטים מיוצרותיו של רבי שמואל לשבתות הפורענות. הד לתפוצת פיוטיו של רבי שמואל בספרד ניתן לראות בכך שרבי יצחק אבן גיאת, מחשובי חכמי ספרד וראש ישיבת לוסנה, כתב יוצר שהוא למעשה עיבוד ליוצר של רבי שמואל, ובו החליף את יצירתו של רבי שמואל למילים מובנות ופשוטות יותר.
המקור המאוחר ביותר שמביא מיוצרותיו הוא "מחזור חזונים כמנהג המערביים שנתגוררו בסיזיליא", שנדפס בקושטא בשנת שמ"ה ומביא חלק מהחטיבה הראשונה שלו מגוף היוצר לפרשת בראשית. חלק מפיוט נוסף, נדפס כמה שנים קודם, במחזור ליום הכיפורים של אותו הנוסח.
לקריאה נוספת

יוסף יהלום ונאויה קצומטה, יוצרות רבי שמואל השלישי: מראשי ההנהגה בירושלים במאה העשירית, יד בן צבי, ירושלים תשע"ד. (כרך א וכרך ב באתר Academia.edu)
נאויה קצומטה, הסגנון העברי בפיוטי שמואל השלישי, הוצאת בריל, ליידן 2003. (באנגלית ובעברית)
Joseph Yahalom, Naoya Katsumata and Gabriel Wasserman, Political power and prayerful poetry : the life and works of Samuel ben Hosha'na, Carmel, Jerusalem 2020.
הערות שוליים

↑   לשון מכתב שנכתב על ידי בני הקהילה בפלרמו
↑  על פי שיר שכתב רבי שמואל בשנה זו שבו הוא חותם באקרוסטיכון "שמואל הרביעי בירבי הושענא".
↑  ראו את הטקסט המלא של הפיוט, באתר המילון ההיסטורי ללשון העברית
↑  המשך המכתב לא שרד.
↑  ראו את הטקסט המלא של האיגרת באתר המילון ההיסטורי ללשון העברית
↑  ראו את הטקסט המלא של המכתב באתר המילון ההיסטורי ללשון העברית
↑  בהמשך, לאחר פטירתו של רבי אלחנן בשנת 1026 התמנה אברהם בן סהלאן לראש הקהילה
↑  איגרת אל רב שלמה גאון בן יהודה, באתר מפעל המילון ההיסטורי ללשון העברית של האקדמיה ללשון העברית, כולל ניתוח מילוני.
↑  למשל: התכתבות בינו ובין ר' אפרים בן שמריה מקהיר בנוגע לחזן ממוצול בשם אבו אל-פרג'; איגרת תנחומים לחסד התוסתרי (איגרת תנחומים אל חסד התוסתרי על מות בנו ישר, באתר מפעל המילון ההיסטורי ללשון העברית של האקדמיה ללשון העברית, כולל ניתוח מילוני).
↑  איגרת מחצור היא קיסריה אל מבורך בן סעדיה, באתר מפעל המילון ההיסטורי ללשון העברית של האקדמיה ללשון העברית, כולל ניתוח מילוני.
↑  יהלום וקצומטה, יוצרות ר' שמואל השלישי, כרך א מבוא, עמ' 105.
↑  דוגמה לסגנון זה בפיוט רבי שמואל היא השורה "אשלת דמוית מקבת ראמה כתמר" מתוך היוצר לראש השנה
↑  שולמית אליצור, ‏לגלגולי החידתיות בפיוט המזרחי – מראשיתו עד המאה הי"ב, פעמים 59, אביב תשנ"ד, עמ' 26–31.
1 2  יוצרות רבי שמואל השלישי כרך א עמ' 106
↑  יוצרות רבי שמואל השלישי כרך א עמ' 109
↑  יוצרות רבי שמואל השלישי כרך א עמ' 113
↑  יוצרות רבי שמואל השלישי כרך א עמ' 116
↑  מחזור חזונים כמנהג המערביים שנתגוררו בסיזיליא קושטנדינא שמ"ה, דפים ה–ו. נערך דיון ענף במחקר הניסיון לזהות את הקהילה שהתפללה במחזור זה ואת המנהג שהוא מייצג, וכיום מקובל שהוא מייצג ענף של נוסח צפון אפריקה.
↑  יוסף יהלום ונאויה קצומטה, יוצרות רבי שמואל השלישי: מראשי ההנהגה בירושלים במאה העשירית מבוא, עמ' 113–116
| --- | --- |
בקרת זהויות :  NLI: 987007267925205171  SUDOC: 080663605  VIAF: 297665021   WorldCat (עם VIAF): 297665021
British Pathé

| --- | --- |

 נתונים כלליים
 תקופת הפעילות:  1910–הווה (כ־114 שנים) 
 חברת אם:  פאתה 
 מיקום המטה:  הממלכה המאוחדת 
  
 www.britishpathe.com
 
British Pathé (בְּריטישׁ פּאתֵה; בעבר נודעה בשמות: Pathé Newsreels או Pathé News) היא חברת חדשות בריטית שהפיקה יומני חדשות לקולנוע בשנים 1910–1970. היום ידועה החברה בשם  British Pathé ועיקרה פעילותה בארכיב של למעלה מ-90,000 יומני חדשות שעברו דיגיטציה.
היסטוריה

British Pathé היא אחת החברות הוותיקות ביותר בתעשיית הקולנוע. שורשיה בשנות ה-90 של המאה ה-19 כאשר החברה נוסדה בשם Société Pathé Frères (חברת האחים פאתה) על ידי שרל פאתה, מחלוצי הקולנוע בצרפת. פאתה היה יזם נמרץ שתרם להנעת תעשיית הקולנוע בחיתוליה ואף גילה שחקני קולנוע רבים. ב-1895 הוא אימץ את הסמל הלאומי הלא-רשמי של צרפת, התרנגול הגאלי, כסימן המסחרי של החברה. חברת פאתה הבריטית נוסדה בלונדון ב-1902, וב-1910 כבר פעלה מתוך בניין משלה סמוך לכיכר לסטר.
יומני החדשות הוקרנו בבתי הקולנוע. בתחילה הם היו אילמים, נמשכו כ-4 דקות ונערכו פעמיים בשבוע. אף שבתחילת דרכה יומני חברת פאתה הוסרטו במצלמות קולנוע נייחות, הן הצליחו לתעד אירועים היסטוריים כגון רגע מותה של פעילת זכויות הנשים אמילי דייוויסון, שהשליכה עצמה בדרכו של סוס דוהר במירוץ הסוסים באפסום ב-1913.
בתקופת מלחמת העולם הראשונה נקראו יומני הקולנוע "חדשות פאתה המונפשים" (Pathé Animated Gazettes) והיוו לראשונה תחרות לעיתונים. אחרי 1918, British Pathé הפיקה סדרה של יומני חדשות לקולנוע שהיו ארוכים ומקיפים יותר. החל מ-1928 נילווה פסקול ליומנים וב-1930 כבר סיקרו היומנים נושאים רבים ומגוונים, בהם חדשות, בידור, ספורט, תרבות ונושאי נשים במהדורות שונות, בהן מהדורות שבועיות.
ב-1947 נרכשו הסרטים של חברת פאתה על ידי חברת האחים וורנר, וזאת מידי חברת RKO, אשר רכשה אותם ב-1931. חברת האחים וורנר, כמו RKO לפניה, המשיכה להפיק יומני חדשות תחת שמה המסחרי של Pathé. האחים וורנר אף הפיקו סדרה של 38 סרטים תאטרליים קצרים ו-81 מהדורות של מגזין החדשות למסך הקולנוע, שהם היום חלק מהסרטיה העשירה של Pathé.
ב-1956 הפסיקו האחים וורנר את הפקת יומני הקולנוע ומכרו את ספריית יומני החדשות של פאתה ואת סמלה המסחרי לחברת Studio Films, ששינתה את שמה זמן קצר לאחר הרכישה ל-Pathé Pictures, Inc. אשר מכרה אותם מצידה לחברת Pathé News, Inc.
Pathé הפסיקה להפיק יומני חדשות ב-1970 משלא הצליחה להתמודד עוד עם שידורי החדשות בטלוויזיה, אולם המשיכה לשמור על ספריית הסרטים. בסרטיה של Pathé שמורים יומנים באורך של למעלה מ-3,500 שעות המתעדים למעלה מ-80 שנות היסטוריה, ובהם כ-90,000 קטעי חדשות ו-12 מיליון צילומים. ב-2002 עבר האוסף כולו תהליך של דיגיטציה במימון חלקי של הלוטו הבריטי. ב-2010 הנגישה Pathé את הארכיב שלה באינטרנט כשירות לציבור ולחברות חדשות.
Alphabet Boy

| --- | --- |

 שיר בביצוע מלאני מרטינז
 מתוך האלבום Cry Baby
 יצא לאור:  14 באוגוסט 2015
 פורמט:  הזרמת מוזיקה • הורדה דיגיטלית
 תאריך הקלטה:  2013-15
 סוגה:  פופ אלטרנטיבי • אלקטרופופ
 שפה:  אנגלית
 אורך:  4:13
 חברת תקליטים:  אטלנטיק • וורנר שאפל
 כתיבה:  מלאני מרטינז, קינטיקה & וואן לאב
 הפקה:  קינטיקה & וואן לאב
Alphabet Boy הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.
עם יציאתו נכנס השיר אל המקום ה-24 במצעד השירים מתחת להוט 100.
רקע וכתיבה

השיר נכתב על ידי מלאני מרטינז וקינטיקה & וואן לאב והופק על ידי קינטיקה & וואן לאב, אשר הפיקו לה את "Dollhouse", ו-"Carousel". בשנת 2018, יצא השיר "Alphabet Bitch", של CRYB4BY, בו יש שימוש בשיר הזה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.
הצלחה

אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה. הווידאו קליפ הרשמי של השיר הועלה לערוץ היוטיוב של מלאני מרטינז ב-2 ביוני 2016, תוך שצבר למעלה מ-123 מיליון צפיות.
האודיו הרשמי של השיר צבר למעלה מ-18 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 24 |  |